Държавен вестник, бр. 82, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  82
 
– подготвя обекта за предаване съгласно Наредба № 11 за реда за приемане на 
извършени консервационни и реставрационни работи на недвижими паметници на 
културата, обн. ДВ, бр. 25 от 1983 г. 
За да извърши дейностите, трябва да: 
 
– познава основните елементи и особеностите на обекта, който подлежи на 
реставрация и консервация; 
 
– познава технологията на видовете работи, които се извършват на обекта, както и 
технологическата последователност, в която трябва да бъдат извършени; 
– познава водопроводни и канализационни мрежи в обекта и около него; 
– разчита работни чертежи, монтажни планове, спецификации и др. 
– познава основните строителни материали, изделия и контролира влагането им; 
– участва в управлението на проекти за извършване на реставрация и консервация; 
–  остойностява проекти на  обекти, които предстои да бъдат реставрирани; 
– разчита работни чертежи, монтажни планове, спецификации и др., с цел 
изготвяне на прогнози за време, разходи, материали и труд. Консултира се и комуникира 
ефективно  с участниците в строителството, определени в чл. 160 – чл.168 от Закона за 
устройство на територията (ЗУТ) във връзка с изпълнението на строителния обект, както 
и с представителите на Националния институт за недвижимо културно наследство 
(НИНКН).  Събира и документира исторически данни за разходите, с цел оценка на 
разходите за настоящи или бъдещи продукти, услуги или проекти в сферата на 
архитектурната реставрация; 
– оценява ефективността на разходите на продукти, услуги или проекти в 
 сферата на строителството, проследявайки действителните разходи спрямо офертите.  
Изготвя оценки и сравнителни анализи при избора на доставчици или 
подизпълнители. Изготвя оценки, използвани от ръководството за цели като планиране, 
организиране и планиране на работата. Следи влагането на капиталните вложения. Умее 
да работи със счетоводни и финансови информационни системи. Подготвя финансови 
документи в сферата на строителната реставрация. Участва в процеса на офериране. 
Придобилият трета степен на професионална квалификация по професия 
„Реставрация на недвижимо културно наследство“ изпълнява разнообразни дейности, част 
от които се осъществяват на строителен обект, а друга част – в офис. Работата на открито, 
свързана с изпълнение на реставрационно-консервационните работи, които се извършват  
е предимно през пролетно-летния период. Работата в офиса включва участие в изготвяне 
на проекти, проучване и съставяне на техническа документация. 
Завършилият трета степен на професионална квалификация по професия 
„Реставрация на недвижимо културно наследство“ използва геодезически инструменти. За 
изготвяне на техническа документация и участие в инвестиционно проектиране той 
използва правилници, справочници, нормативни актове в строителството, компютри със 
специализиран софтуер. 
Резултатът от неговата работа е: осъществяване на организация, контрол и 
планиране при изпълнение на реставрационни и консервационни работи на обектите, 
които представляват недвижимо културно наследство по смисъла на чл. 6, т.1, 2, 3, 4, 5 от 
Закона за културното наследство и поемане на отговорност за правилно, качествено и в 
срок изпълнение на строителния обект 
Личностните качества, които се изискват за упражняване на професията 
„Реставрация на недвижимо културно наследство“, са: умение за планиране, за 
организация и ръководство на колективна трудова дейност, прецизност при спазване на 
изисквания и инструкции, отговорност, коректност, логическо мислене и комбинативност 
за справяне в проблемни ситуации, самоконтрол, предприемчивост. 
3. Единици резултати от ученето (ЕРУ) за придобиване на трета степен на